《江行有饷予酒者》
明代·许友

送酒荻花边，今宵醉晚烟。隔灯分夜话，曲枕学枯禅。

暑气全归雨，潮痕半入天。芦中人不尽，结社在渔船。

作者简介：福建侯官人，初名宰，又名友眉，字有介，一字瓯香。许豸子。诸生。诗孤旷高迥，钱谦益尝录其诗入《吾炙集》，王士禛、朱彝尊并称之。善画工书，少师倪元璐，晚慕米芾，筑米友堂以祀之。康熙间卒。有《米友堂诗集》。